Karl Pearson

Karl Pearson (27. maaliskuuta 1857 – 27. huhtikuuta 1936) oli englantilainen tilastotieteilijä. Hänen katsotaan luoneen matemaattisen tilastotieteen alan. Pearson perusti maailman ensimmäisen tilastotieteen laitoksen University College Londoniin. Hän vaikutti keskeisesti lineaarisen regressiomallin ja korrelaatiokertoimen teorian kehittämiseen. Pearsonin korrelaatiokerroin on nimetty hänen mukaansa, vaikka sen oli esittänyt ennen häntä Francis Galton.

Karl Pearson oli myös merkittävä yhteiskunnallinen toimija – eugeenikko ja kansallismielinen sosialisti. Artikkelissaan Socialism and Natural Selection hän painottaa tasa-arvon merkitystä kansankokonaisuudelle. Hän toteaa, että kansojen ja valtioiden välisissä konflikteissa se valtio, jossa on laaja köyhälistö, häviää sille valtiolle jonka väestö on tasa-arvoisempi.Bowles, Samuel, Microeconomics: Behavior, Institutions, and Evolution. Princeton University Press, sivu 437.

 Lähteet 

Luokka:Brittiläiset tilastotieteilijät
Luokka:Englantilaiset eugeenikot
Luokka:Vuonna 1857 syntyneet
Luokka:Vuonna 1936 kuolleet